Fetscheri meelest paikneb pika ajalooga sallivuse probleem demokraatliku elukorralduse keskmes. Tänapäeva ühiskond oma rahvuslike vähemuste ja usuliste rühmituste paljususega ei saa mööda teistsuguse tunnistamisest ja sallimisest. Fetscherile peitub lahendus salliva subjekti eneseteadvuses ja eneseväärtustamises. "Vaid see, kes on kindel oma kultuurilises identiteedis ja on seda tunnustanud teisejärgulise, ent ometi antuna, on suuteline aktsepteerima  õiguspärasena ka võõraid ja võõrapärast" (lk 9).